EkBass/fiwiki-20250220-pages-articles huggingface dataset:
Etelänkeltaperhonen

Etelänkeltaperhonen (Colias crocea) on kaaliperhosten heimoon ja keltaperhosten alaheimoon kuuluva keskikokoinen päiväperhonen. Laji esiintyy palearktisella alueella. == Koko ja ulkonäkö == Etelänkeltaperhosen etusiiven pituus on yleensä 22–28 mm. Suomessa on mitattu siipien kärkiväliksi 40–47 mm. Siipien yläpinnan pohjaväri on punankeltainen. Siipien reunassa on leveät mustat reunajuovat. Naaraalla on mustassa reunajuovassa keltaisia täpliä, koiraalla erottuu reunajuovassa erityisesti lähellä etusiiven kärkeä keltaisia siipisuonia. (MHNT) Colias croceus - Durfort Tarn France - male dorsal.jpg| Colias croceus croceus ♂ (MHNT) Colias croceus - Durfort Tarn France - male ventral.jpg| Colias croceus croceus ♂ △ (MHNT) Colias croceus f. helice - Wyzyna, Okolice Polska - female dorsal.jpg|Colias croceus f. helice ♀ (MHNT) Colias croceus f. helice - Wyzyna, Okolice Polska - female ventral.jpg|Colias croceus f. helice ♀ △ Takasiipien alapinta ja etusiiven alapinnan ulkoreuna ovat vihertävänkeltaisia. Takasiiven alapuolella on kaksiosainen valkoinen ja punareunainen diskoidaalitäplä. Etelänkeltaperhosella tunnetaan myös värimuoto f. helice, jolla siipien yläpinnan pohjaväri on vihertävänvalkoinen. Muoto tulee näkyviin vain naarailla. == Levinneisyys ja lentoaika == Etelänkeltaperhosen levinneisyysalue ulottuu Afrikan pohjoisosista Euroopan keski- ja eteläosien kautta idässä Iraniin saakka. Laji esiintyy Euroopan pohjoisosissa vain vaeltajana ja kesänviipyjänä. Suomessa etelänkeltaperhonen on hyvin harvinainen vaeltaja, jota on silloin tällöin tavattu maan eteläosissa. Vuonna 2010 laji tavattiin Suomessa ensimmäistä kertaa seitsemään vuoteen. Joinakin kesinä laji on myös lisääntynyt Suomessa. Suomen havainnot on tehty heinä- elokuussahttp://www.insects.fi/Lepidoptera/Pieridae/Colias/crocea/Colias%20crocea.htm. == Elinympäristö ja elintavat == Etelänkeltaperhosen elinympäristöä ovat avoimet kulttuuriympäristöt, niityt, puutarhat, pellonreunat ja nummet noin 2 000 metrin korkeuteen asti. Laji talvehtii toukkana. Toukalla ei ole kuitenkaan varsinaista lepovaihetta, vaan se syö ja kasvaa joulu–tammikuussa hitaasti. Tämä estää lajin leviämisen pysyvästi alueille joilla talvi estää ravinnonsaannin. == Lentoaika ja elintavat == Lentoaika on huhtikuusta alkaen marraskuuhun useana sukupolvena. == Ravintokasvi == Toukan ravintokasveja ovat mailaset (Medicago), apilat (Trifolium), virnat (Vicia), esimerkiksi hiirenvirna (Vicia cracca), mesikät (Melilotus) ja maitteet (Lotus). == Lähteet == == Aiheesta muualla == * LuontoPortti: Etelänkeltaperhonen (Colias crocea) * Suomen Perhoset: Etelänkeltaperhonen * UniProt, Taxonomy: Colias crocea Luokka:Kaaliperhoset
Vaaleakeltaperhonen

Vaaleakeltaperhonen (Colias hyale) on kaaliperhosten heimoon ja keltaperhosten alaheimoon kuuluva keskikokoinen päiväperhonen. Laji esiintyy palearktisella alueella. == Levinneisyys == Vaaleakeltaperhonen esiintyy Espanjan itäosista Euroopan keski- ja itäosien kautta idässä Altaille saakka. Vakituinen levinneisyysalue ulottuu Euroopan pohjoisosissa Viroon, Ruotsin eteläosiin (Öölanti) ja Tanskaan. Vaellusvuosina lajia tavataan pohjoisempana. Suomessa vaaleakeltaperhonen esiintyy yleensä vain melko harvinaisena vaeltajana ja kesänviipyjänä, mutta laji on ilmeisesti talvehtinut joinakin vuosina. == Koko ja ulkonäkö == Vaaleakeltaperhosen etusiiven pituus on yleensä 21–25 mm. Koiraan siipien yläpuolen pohjaväri on vaaleankeltainen ja naaraan vaaleampi kellertävän–vihertävänvalkoinen. Siipien kirjaukset ovat tummanharmaita, tummanruskeita tai mustia. Kirjaukset ovat molemmilla sukupuolilla samanlaiset. Siipien keskitäplät ovat isoja. Takasiiven yläpuolen diskoidaalitäplä on vaalean kellanpunainen ja siipiripset punertavat. (MHNT) Colias hyale - Novy Jicin Moravie Czech Republic - male dorsal.jpg|Colias hyale ♂ (MHNT) Colias hyale - Novy Jicin Moravie Czech Republic - male ventral.jpg|Colias hyale ♂△ (MHNT) Colias hyale - Novy Jicin Moravie Czech Republic - female dorsal.jpg|Colias hyale ♀ (MHNT) Colias hyale - Novy Jicin Moravie Czech Republic - female ventral.jpg|Colias hyale ♀ △ == Elinympäristö == Vaaleakeltaperhosen elinympäristöä ovat niityt ja pellot. == Lentoaika ja elintavat == Lentoaika on toukokuusta syys–lokakuuhun vähintään kahtena sukupolvena. Laji talvehtii keskenkasvuisena toukkana. == Ravintokasvi == Toukan ravintokasveja ovat virnat (Vicia), esimerkiksi hiirenvirna (Vicia cracca), apilat, (Trifolium), voikukka (Taraxacum officinale), mailaset (Medicago) ja mesikät (Melilotus). == Lähteet == * * * == Aiheesta muualla == *LuontoPortti: Vaaleakeltaperhonen (Colias hyale) *Suomen Perhoset: Vaaleakeltaperhonen *Perhosopas: Vaaleakeltaperhonen (Colias hyale) *UniProt, Taxonomy: Colias hyale Luokka:Kaaliperhoset
Darren Sutherland

Darren John Sutherland (18. huhtikuuta 1982 Dublin, Irlanti – 14. syyskuuta 2009) oli irlantilainen nyrkkeilijä. Sutherland saavutti pronssia Pekingin 2008 olympialaisten alle 75 kg:n sarjassa. Hän voitti neljännesvälieräottelussa algerialaisen Nabil Kasselin ja puolivälierässä Venezuelan Alfonso Blancon. Välierässä hän hävisi britti James Degalelle pistein 3–10. MM-kilpailuissa hän selviytyi 75 kg:n sarjassa kahdeksan parhaan joukkoon Mianyangissa 2005 ja 16 parhaan joukkoon Chicagossa 2007. EU-maiden mestaruuden hän voitti samassa painoluokassa 2007 ja 2008. Sutherland aloitti ammattilaisuran 18. joulukuuta 2008. Hän ehti otella neljä ammattilaisottelua, jotka voitti kaikki tyrmäyksellä. Sutherland löydettiin kotoaan hirttäytyneenä 14. syyskuuta 2009. == Lähteet == Luokka:Irlantilaiset nyrkkeilijät Luokka:Irlantilaiset olympiamitalistit Luokka:Vuonna 1982 syntyneet Luokka:Vuonna 2009 kuolleet
Kahdesti haarautuva puu

Kahdesti haarautuva puu () on Ursula K. Le Guinin vuonna 2000 ilmestynyt tieteisromaani. Teos kuuluu Hain-romaanien sarjaan, josta on aiemmin suomennettu kirjat Pimeyden vasen käsi, Osattomien planeetta ja Maailma, vihreä metsä. Romaani voitti vuonna 2001 Locus-palkinnon (paras tieteisromaani). Kirjan päähenkilö Sutty lähetetään Akan planeetalle tutustumaan sen oloihin. Planeetan vanha kulttuuri on pääosin tuhottu tieteen ja tekniikan tieltä, mutta Sutty löytää vuorilta vanhaa kulttuuria, jota harjoitetaan siellä salaa. == Lähteet == == Aiheesta muualla == * Donna McMahon: The Telling. The SF Site 2002. * Jussi Ahlroth: Mietelmä uskonnon ja tarinankertomisen juurista. Helsingin Sanomat 22.2.2009. * Marja Kuparinen: Älä pelkää – olet osa Suurta Tarinaa. Kirkko & kaupunki 3.8.2009. * Russ Allbery: The Telling. 27.2.2010. Luokka:Ursula K. Le Guinin romaanit Luokka:Yhdysvaltalaiset tieteisromaanit Luokka:Vuoden 2000 kirjat
Norman Bergen

Norman Bergen (s. 17. toukokuuta 1945 New York) on yhdysvaltalainen muusikko ja säveltäjä. Hänen tunnetuin kappaleensa on ”Only a Fool Breaks His Own Heart”, josta on tehty suomennosversio "Muisto vain jää". Luokka:Yhdysvaltalaiset lauluntekijät Luokka:Yhdysvaltalaiset musiikkituottajat Luokka:Yhdysvaltalaiset säveltäjät Luokka:Yhdysvaltalaiset laulajat Luokka:Vuonna 1945 syntyneet Luokka:Elävät henkilöt
Lavinia (romaani)

Lavinia on Ursula K. Le Guinin vuonna 2008 ilmestynyt romaani. Teos sai vuoden 2009 Locus-palkinnon parhaan fantasiaromaanin sarjassa. Teos oli myös ehdokkaana Mythopoeic-palkinnon saajaksi parhaan aikuisten fantasiaromaanin sarjassa. Vuonna 2010 romaani on International IMPAC Dublin Literary Awardin ehdokaslistalla. == Lähteet == == Aiheesta muualla == * Lavinia Ursula K. Le Guinin kotisivuilla . * Toni Jerrman: Rooman alkulähteiltä löytyy nainen. Helsingin sanomat 8.7.2009. * Katariina Norontaus: Statistin puheenvuoro . Turun sanomat 22.7.2009. * Petja Savoila: Miesten maailmasta naisten näkökulmalla . Keskisuomalainen 20.8.2009. * Jani Saxell: Taistelevaa lempeyttä . Parnasso 4/2009. * Ville Lähde: Kohtalon morsian. Voima 7/2009. Luokka:Historialliset romaanit Luokka:Vuoden 2008 kirjat Luokka:Ursula K. Le Guinin romaanit
Thierry Noir

Thierry Noir on ranskalaissyntyinen, pitkään Saksassa asunut taiteilija. Hänet tunnetaan parhaiten Berliinin muuriin ikuistamistaan paksuhuulisista ihmishahmoista ja muista kuvista. Muurimaalausten lisäksi Noir on koristanut hahmoillaan muun muassa viinipulloja, konttorituoleja ja Trabanteja. Yksi näistä autoista koristaa U2-yhtyeen levyn The Fly and Mysterious Ways kantta. Suomessa usein vieraillut Thierry Noir on esiintynyt Jari Halosen elokuvassa Joulubileet, jossa hänellä oli tanskalaisen taiteilijan rooli. ==Aiheesta muualla == *http://www.galerie-noir.de/index.html *https://web.archive.org/web/20110705012936/http://www.lasipalatsi.fi/component/content/article/194 Luokka:Ranskalaiset taidemaalarit
Vortex

Vortex on darkwave- ja industrial rock -yhtye Colliden remix-albumi vuodelta 2004. Se sisältää remixejä yhtyeen levyiltä Chasing the Ghost ja Some Kind of Strange sekä neljä coverkappaletta. Vortex on Colliden viides julkaisu.Kinetic Response Music Noise.fi == Kappalelista == === CD 1 - Vortex === # Euphoria (Emirian Mix - Charlie Clouser) \- 6:32 # Feed Me to the Lions (Adam and the Ants -cover) \- 4:07 # Slither Thing (Amish Rake Fight Mix - Mike Fisher) \- 4:37 # Razor Sharp (Dull Mix - Wade Alin) \- 3:59 # Like You Want to Believe (Antistatic Mix - Remko Vander Spek) \- 3:53 # The Lunatics Have Taken Over the Asylum (Fun Boy Three -cover) \- 5:34 # Predator (Front Line Assembly -cover) \- 6:32 # Crushed (5AM Heavenly Mix - Dave Simpson) \- 4:57 # Wings of Steel (Core Mix - Nils Schulte) \- 6:36 # Halo (Sensory Gate Aura Mix - A. Pozzi/F. Corsini) \- 7:49 # Inside (Shoe Gazing Mix - Kevin Kipnis) \- 5:57 # Somewhere (Orchestral Mix - Mark Walk) \- 3:06 # Frozen (Chill Mix - Statik) \- 7:37 === CD 2 - Xetrov === # Haunted When the Minutes Drag (Love and Rockets -cover) \- 7:43 # Tempted (Conjure One Mix - Rhys Fulber) \- 6:29 # Crushed (Fragment Mix - Vincent Saletto) \- 7:22 # Like You Want to Believe (Cylab Mix - Percy) \- 4:11 # Crushed (Out of Control Mix - Jesse Maddox) \- 4:23 # Wings of Steel (The Sound of Glass Mix - Aaron McDonald) \- 3:28 # Inside (External Mix - Wade Alin) \- 4:21 # Crushed (Now Forgotten Mix - Ian Ross) \- 5:53 # Wings of Steel (hEADaCHE Mix - hEADaCHE) \- 3:28 # Like You Want to Believe (Bondango's Twisted Acid Mix - Marty Ball) \- 4:48 # Crushed (Scored Mix - Shane Terpening) \- 5:26 # Wings of Steel (Astro Sensorium Mix - Oleg Skrynnik) \- 7:04 # Euphoria (Tears Mix - J. Constantine & A. Ruggles) \- 4:43 == Lähteet == == Aiheesta muualla == * Noise.fi - levyarvostelu Luokka:Vuoden 2004 remix-albumit Luokka:Colliden albumit
Wenn abends die Heide träumt

Wenn abends die Heide träumt on saksalaisen laulajan Heinon studioalbumi vuodelta 1975. ==Kappaleet== # Auf der Lüneburger Heide # Wir wandern durch die Heide (Potp.) # Rose-Marie # Es zogen auf sonnigen Wegen # Wir zieh'n zum Tor hinaus (Potp.) # Grün ist die Heide # Auf der Heide blüh'n die letzten Rosen # Wenn abends die Heide träumt # Auf, auf zum fröhlichen Jagen (Potp.) # Vor meinem Vaterhaus steht eine Linde # Die drei Zigeuner # Im Wald, im grünen Walde # Rosmarienheide # Sah ein Knab ein Röslein steh'n # Abschied von der Heide (Potp.) ==Lähteet== * Heinon virallinen diskografia Luokka:Vuoden 1975 albumit Luokka:Heinon albumit
Fahrtenlieder-Album

Fahrtenlieder-Album on saksalaisen laulajan Heinon studio-albumi vuodelta 1975. ==Kappaleet== ===LP: 1=== # # # # # # # # # # # # # # # # ===LP: 2=== # # # # # # # # # # # # # # # # ==Lähteet== * Heinon virallinen diskografia Luokka:Vuoden 1975 albumit Luokka:Heinon albumit
Seine großen Erfolge 5

Seine großen Erfolge 5 on saksalaisen laulajan Heinon studioalbumi vuodelta 1975. ==Kappaleet== # Die schwarze Barbara # Griechischer Wein # Du bist die Rose vom Wörthersee # Das Alpenrosenlied # Es zogen auf sonnigen Wegen # Heimweh # Böhmerwald # Es ist nie zu spät für ein neues Leben # ... und sie hieß Lulalei # Spanish Eyes # Paloma blanca # La Mer # Melancholie # Im Rosengarten # Junge, sag wie geht es dir # Weiße Rosen aus Athen ==Lähteet== * Heinon virallinen diskografia Luokka:Vuoden 1975 albumit Luokka:Heinon albumit
Kia Picanto

Kia Picanto on Kia Motorsin vuodesta 2003 lähtien valmistama A-segmentin automalli. Etelä-Koreassa sitä myydään nimellä Kia Morning. == Kia Picanto SA (2003–2011) == Ensimmäisen sukupolven Picanto esiteltiin Frankfurtin autonäyttelyssä syksyllä 2003. Taiwanissa auton nimenä oli Kia EuroStar. Vuoden 2004 Euro NCAP -kolaritestistä Picanto sai tulokseksi kolme tähteä viidestä. Vuoden 2007 lopulla Picanto sai uudet ajovalot, puskurit ja etusäleikön. Myös takavaloihin tehtiin uudistuksia. Toinen kasvojenkohotus tuli vuonna 2009, jolloin se sai uudempia Kia-malleja vastaavan etusäleikön ja uudelleenmuotoillun etupuskurin. Vietnamissa uudistettu malli sai nimekseen Kia New Morning. == Kia Picanto TA (2011–2017) == Toisen sukupolven Picanto esiteltiin Geneven autonäyttelyssä keväällä 2011. Se on Kian eurooppalaisen suunnitteluosaston Saksassa kehittämä ja edeltäjäänsä 60 millimetriä pidempi kokonaispituudeltaan ja 15 millimetriä akseliväliltään. Ainoastaan Euroopassa tuli markkinoille kolmiovinen korimalli, joka erosi hieman keulailmeeltään viisiovisesta. Vuoden 2011 Euro NCAP -kolaritestistä Picanto sai tulokseksi neljä tähteä viidestä. Geneven autonäyttelyssä keväällä 2015 esiteltiin kasvojenkohotuksen kokenut Picanto, joka sai uudet etu- ja takapuskurit sekä pieniä muutoksia etusäleikköön. == Kia Picanto JA (2017–) == Kolmannen sukupolven Picanto esiteltiin Geneven autonäyttelyssä keväällä 2017. Edeltäjäänsä verrattuna sen akseliväli on 15 millimetriä aiempaa pidempi. Vuoden 2017 Euro NCAP -kolaritestistä Picanto sai tulokseksi neljä tähteä viidestä. == Lähteet == == Aiheesta muualla == Picanto Luokka:A-segmentin autot Luokka:2000-vuosikymmenen autot Luokka:2010-luvun autot Luokka:2020-luvun autot
Esteettinen relativismi

Esteettinen relativismi on näkökulma, jonka mukaan kauneuden arvo on suhteessa yksilöihin, kulttuureihin, ajanjaksoihin ja konteksteihin, eikä ole olemassa yleisiä kauneuden kriteereitä. Esteettinen relativismi on yleisesti tunnetun filosofian suuntauksen, relativismin eräs muunnos. Relativismi epäilee mahdollisuutta päästä suoraan episteemiseen yhteyteen "ulkoisen maailman" kanssa ja hylkää siksi väitteen, että ulkoisesta maailmasta tehdyt väitteet voisivat olla objektiivisesti tosia. Esimerkiksi Willendorfin Venusten kaltaisissa pienveistoksissa tai Rubensin maalauksissa olevia naisia pidettiin niiden tekoaikoina kauneusihanteina. Tänään sellaisia naisia pidettäisiin lihavina nykyisen kauneuskäsityksen mukaan, jota edustavat esimerkiksi muotilehtien kansikuvissa esiintyvät naisten kuvat. Esteettinen relativismi on yleinen taiteen tarkastelun tapa. Varsinkin Ars 95 -näyttelyn palautteessa se esiintyi poikkeuksellisen runsaasti. == Lähteet == Luokka:Estetiikka
Town-luokka

Town-luokka voi tarkoittaa seuraavia asioita: *Purjeveneluokkaa, jonka veneet ovat 16,5 jalkaa pitkiä ja valmistettu joko puusta tai lasikuidusta *Britannian Kuninkaallisen laivaston sotalaivaluokkia: **Town-luokka oli kevyt risteilijäluokka ensimmäisessä maailmansodassa **Town-luokka oli kevyt risteilijäluokka toisessa maailmansodassa **Town-luokan hävittäjät olivat toisessa maailmansodassa Yhdysvaltain laivastolta Britannian Kuninkaalliselle laivastolle siirrettyjä Caldwell-, Wickess- ja Clemson-luokkien 1917-1920 valmistuneita hävittäjiä.
Hellevi

Hellevi on suomalainen naisen etunimi. Nimi on voinut syntynyä muunnelmana nimestä Hellä tai Hellin, jotka ovat Helena-nimen muunnoksia, tai germaanisesta nimestä Helvig, joka johtuu taisteluonnea tarkoittavasta sanasta. Nimi oli 1900-luvun alusta vuoden 2019 loppuun mennessä annettu noin 13 620 henkilölle, joista yli puolet on syntynyt 1940- ja 1950-luvuilla. Hellevin samoin kuin Hillan, Hillevin ja Hillen nimipäivä on 16. syyskuuta. == Tunnettuja Hellevejä == * Hellevi Arjava, kirjailija * Hellevi Härkönen, aik. Seiro, näyttelijä ja radiokuuluttaja * Hellevi Kauhanen, lastenkirjailija * Hellevi Keko, valokuvamalli * Hellevi Salminen, nuorten- ja lastenkirjailija * Hellevi Takkinen, lastenkirjailija == Lähteet == Luokka:Etunimet
Hillevi

Hillevi on pohjoismainen naisen etunimi. Nimi on syntynyt germaanisesta nimestä Helvig, joka merkitsee taisteluonnea. Samaa alkuperää on myös nimi Hellevi. Tanskassa nimi Hillevi oli käytössä jo 1400-luvulla ja esiintyy myös eräässä kansanlaulussa. Suomessa nimi Hillevi on 1900-luvun alusta vuoden 2019 loppuun mennessä annettu 9 644 naiselle ja muutamalle miehelle. Hillevin nimipäivä on 16. syyskuuta. == Tunnettuja Hillevejä == *Hillevi Aalto (1953–2009), suomalainen muotitaiteilija *Hillevi Blylods (1932–2024), ruotsalainen ooppera- ja konserttilaulaja *Hillevi Engström (s. 1963), ruotsalainen poliisi, poliitikko ja ministeri *Hillevi Hedberg-Tiilikainen, aik. Lalla (1944–2018), suomalainen muotoilija ja lasitaiteilija *Hillevi Koski, amerikansuomalainen kirjailija *Hillevi Lagerstam (1923–1998), suomalainen näyttelijä *Hillevi Rombin (1933–1996), ruotsalainen viisiottelija, Miss Universum 1955 ==Lähteet== Luokka:Etunimet
Hille

Hille on naisen, joskus myös miehen etunimi. Nimi on voinut syntyä muunnelmana nimistä Hilda, Hillevi tai Hildegard. Suomessa nimi on 1900-luvun alusta vuoden 2019 loppuun mennessä annettu 282 naiselle ja noin 120 miehelle. Hille viettää nimipäivää 16. syyskuuta yhdessä Hillan, Hellevin ja Hillevin kanssa. == Tunnettuja Hillejä == === Naisia === * Hille Korhonen (s. 1961), yritysjohtaja === Miehiä === * Hille Kaisla (1914–1940), miekkailija ja talvisodan aikainen joukkueenjohtaja == Lähteet == Luokka:Etunimet
Klaus Holvisola

Klaus Kosti Holvisola (sukunimi vuoteen 1935 Hypén; 23. heinäkuuta 1910 Uusikaupunki – 8. heinäkuuta 1979 Uusikaupunki) oli suomalainen näytelmäkirjailija. Holvisola työskenteli ammatikseen kiviteollisuuden parissa mutta hän kirjoitti myös noin kymmenkunta näytelmää joista monissa käytettiin Vakka-Suomen murretta. Holvisolan 1950-luvulla tekemä kipsinen pantteriveistos on Uudenkaupungin virastotalo Mörnen ala-aulassa. Kipsiveistos oli aikanaan mallina Yhdysvaltoihin Daytonaan 1958 tilatulle mustalle graniittiveistokselle. == Teoksia == * Herra vänrikki, näytelmä. 1961 * Pruunip piaksu, murrenäytelmä. 1977 == Lähteet == * * VakkaMedia uutisia 17.10.2003: Kaupungille lahjana arvokas kipsiveistos Luokka:Suomalaiset näytelmäkirjailijat Luokka:Vuonna 1910 syntyneet Luokka:Vuonna 1979 kuolleet
Pidättämisoikeus

Pidättämisoikeus eli pidättymisoikeus eli detentio-oikeus tarkoittaa varallisuusoikeudessa sitä, että omaa suoritusta ei tarvitse tehdä ennen kuin vastapuoli täyttää oman velvollisuutensa. Se kohdistuu omaan suoritukseen. Pidättämisoikeus on erotettava velallisen omistaman esineen pidätysoikeudesta eli retentio-oikeudesta. Irtaimen kaupassa myyjä voi pidättää esineen siihen asti, kunnes ostaja maksaaKauppalain 10 §. ja ostaja voi pidättää kauppahinnan, jos myyjän toimitus viivästyy tai tavarassa on virhe.Kauppalain 42 §. Myös kaupan purkamisen aikaansaama palautusvelvollisuus riippuu vastapuolen velvollisuuksien täytöstä.Kauppalain 64 §. Pidättämisoikeus lakkaa vastapuolen antaessa saamisesta vakuuden.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa I palstat 652–653. == Katso myös == * Pidätysoikeus eli retentio-oikeus, joka tarkoittaa eri asiaa. * Pidättäminen, joka tarkoittaa poliisin oikeutta pidättää henkilöitä. ==Lähteet== Luokka:Velvoiteoikeus
Sopimuksen sovittelu

Sopimuksen sovittelu tarkoittaa tuomioistuimen jälkikäteen tekemää sopimuksen sisällön muuttamista kohtuuden perusteella. Sopimukseen puututaan vain kohtuuttomina pidettyjen kohtien osalta, eikä koko sopimus yleensä tule tehottomaksi. Sovittelussa sopimuksen sitovuutta rajoitetaan, vaikkei siitä olekaan pakottavaa lainsäädäntöä. Sopimus on suorituksesta ja vastasuorituksesta muodostuva kaksipuolinen oikeustoimi, jossa sopimustasapainon ylläpitämiseen voidaan käyttää kohtuuttomuusharkintaa. Tasapainoa arvioitaessa tarvitaan jokin mittapuu, johon vertaamalla poikkeamaa voidaan arvioida. Esimerkiksi sovittua hintaa arvioitaessa mittapuuna käytetään yleistä hintatasoa eli vastaavan hyödykkeen keskimääräistä hintaa.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa I palstat 750–752. Sopimuksen kohtuuttomuuden harkinta on kokonaisuus, jossa otetaan huomioon kaikki tekijät. Tällöin jotkin seikat saattavat puoltaa sovittelua ja toiset seikat voivat olla sovittelua vastaan. Sovittelun tarpeettomuutta puoltaa vaikkapa tieto siitä, että kohtuuttomaksi väitetystä sopimusehdosta on neuvoteltu ennen sopimuksen tekoa. Yritysten välisten sopimusten sovitteluun suhtaudutaan pidättyvämmin kuin yrityksen ja kuluttajan välisiin sopimuksiin. Julkisen vallan ja kansalaisten väliset järjestelyt jäävät yleensä sovittelun ulkopuolelle, joskin on mahdollista, että ne muistuttavat sopimusta siinä määrin, että niihin voidaan puuttua kuten esimerkiksi metsästyslupaan. Tällöin ollaan julkisoikeuden ja yksityisoikeuden välisellä hämärällä alueella. Sopimuksen sovittelua koskeva yleislauseke on oikeustoimilain (228/1929) 36 pykälä, jonka mukaan Jos oikeustoimen ehto on kohtuuton tai sen soveltaminen johtaisi kohtuuttomuuteen, ehtoa voidaan joko sovitella tai jättää se huomioon ottamatta. Kohtuuttomuutta arvosteltaessa on otettava huomioon oikeustoimen koko sisältö, osapuolten asema, oikeustointa tehtäessä ja sen jälkeen vallinneet olosuhteet sekä muut seikat. ==Lähteet== Luokka:Sopimusoikeus
Helge Heikkinen

Helge Birger Heikkinen (20. joulukuuta 1910 Helsinki – 16. marraskuuta 1997 Espoo)Kappelin hautausmaa, Espoo oli suomalainen merikapteeni ja merikirjailija. Heikkinen lähti merille 1920-luvun lopulla ja hän työskenteli Australiasta vehnälasteja kuljettaneilla purjelaivoilla sekä useilla höyrylaivoilla. Sodan jälkeen hän toimi myös laivanvarustajana omistaen osan Tuula-nimisestä rahtialuksesta. Merihistoriasta kiinnostunut Heikkinen oli 1960-luvulla mukana perustamssa Merimuseo-yhdistystä ja Suomen merimuseota. Hän kirjoitti useita merihistoriaan liittyviä kirjoja sekä lehtiartikkeleita. Heikkinen keräsi myös aiheeseen liittyvän 2 000 valokuvan ja negatiivin kokoelman, joka on nykyisin Suomen merimuseon hallussa. == Teoksia == * Kap Hornin kautta : merimiehenä suomalaisen nelimastoparkki "Herzogin Cecilien" mukana maailman ympäri. Kansankirja, Helsinki 1947 * Koululaivalla maailman ympäri : muistelma ja matkakuvaus. Gummerus 1955 * Jokamiehen merenkulunopas, toimittanut Helge Heikkinen. WSOY 1958, 2. uusittu painos 1962, 3. tark. painos 1965, 4. tark. painos 1968, 5. uud. painos 1973, 6. uud. painos 1976, 7. uud. painos 1980 * Luku Purjeveneet ja kilpapurjehdus, teoksessa Laivojen kirja, suomalaisen laitoksen toim. Eino Koivistoinen. WSOY 1959 * Vaarallisilla vesillä : Suomen kauppalaivaston vaiheita toisen maailmansodan aikana. WSOY 1960 * Tornado : Kuvaus nelimastoparkki Lawhillin purjehduksesta maapallon ympäri. WSOY 1967 * Meriretkeilijän Suomi, toimittanut Helge Heikkinen; meripelastusta käsittelevän osan laatinut Paul Lammi; piirroskuvitus Tapani Utriainen. WSOY 1970 * Veneen hoito, piirrokset Gösta Lidén. Seepra-sarja 24. WSOY 1970 * Veneiden varusteet, piirrokset Ulla Larola. Seepra-sarja 33. WSOY 1970 * Purjehtimaan : perustiedot purjeveneistä. Seepra-sarja 61. WSOY 1971 * Önskeskeppet : skolskeppet L’Avenirs segling runt jorden år 1933-1934. Ekenäs 1974 * Tuntematon merimies : Suomen kauppalaivaston vaiheita ensimmäisen maailmansodan aikana. WSOY 1975 * Hopeaparvien perässä Islannin vesillä : Suomen valtamerikalastuksen vaiheita. Alea-kirja, Helsinki 1981 * Merenkulkijan opas, toimittaneet Helge Heikkinen ja Paul J. Lammi. WSOY 1989 (ajanmukaistettu laitos oppikirjasta Jokamiehen merenkulunopas) * Rolf Mélart: Valkopurjeiden aikaan, kääntänyt ja toimittanut Helge Heikkinen. Kansanelämän kuvauksia 70. Suomalaisen Kirjallisuuden Seura 2006 (perustuu merikapteeni Rolf Mélartin ruotsinkielisiin muistiinpanoihin vuosilta 1903–1909) == Lähteet == * * Museovirasto: Tuulessa ja tyvenessä – 25 vuotta merimuseon näyttelytoimintaa Hylkysaaressa ===Viitteet=== Luokka:Suomalaiset tietokirjailijat Luokka:Vuonna 1910 syntyneet Luokka:Vuonna 1997 kuolleet
HMS Undaunted (1914)

HMS Undaunted oli Britannian kuninkaallisen laivaston Arethusa-luokan risteilijä, joka palveli ensimmäisessä maailmansodassa. == Valmistus == Alus tilattiin Govanista Fairfield Shipbuilding and Engineering Companyltä, missä köli laskettiin 21. joulukuuta 1912. Alus laskettiin vesille 28. huhtikuuta 1914 ja otettiin palvelukseen elokuussa 1914. == Palvelus == Palvelukseen otettaessa alus liitettiin laivueenjohtajaksi Harwichiin sijoitettuun 3. hävittäjälaivueeseen, jonka tehtävänä oli Kanaalin itäpään valvonta. Alus otti osaa 28. elokuuta 1914 Helgolandin taisteluun. Se otti myös osaa 17. lokakuuta Hollannin rannikolla Texelin saaren edustalla taisteluun, jonka aikana upotettiin neljä Saksan keisarikunnan laivaston torpedovenettä. Alus otti 25. joulukuuta 1914 osaa Cuxhavenin rynnäkköön suojaten vesilentokoneiden emälaivoja.Conway's s. 56 Alus osallistui 24. tammikuuta 1915 Doggermatalikon taisteluun. Alus hyökkäsi helmikuussa Dungenessin edustalla Saksan laivaston sukellusvenettä vastaan ilman tulosta. Huhtikuussa alus vaurioitui pahoin törmättyään hävittäjä HMS Landrailin kanssa. Elokuussa 1915 alus liitettiin 9. hävittäjälaivueeseen, jonka mukana se valtasi lokakuussa saksalaisia troolareita. Alus suojasi 24. maaliskuuta 1916 Tonderniin hyökänneitä vesilentokoneiden emälaivoja, kun se kolaroi risteilijä HMS Cleopatran kanssa. Aluksen saamat vauriot korjattiin Tynen telakalla. Alus muutettiin huhtikuussa 1917 nopeaksi miinalaivaksi asentamalla sille kiskot 74 miinaa varten. Se ei kuitenkaan suorittanut ainuttakaan miinoitustehtävää. Vuonna 1917 alus siirrettiin laivueenjohtajaksi Harwichiin sijoitettuun 10. hävittäjälaivueen, mistä se määrättiin marraskuussa 1918 Suuren laivaston () 7. risteilijäviirikköön, jossa se palveli aina maaliskuuhun 1919. Huhtikuussa 1919 alus siirrettiin Noren reserviin, mistä se palautettiin palvelukseen kuljettamaan helmikuusta toukokuuhun 1921 lauttoja Välimerelle. Tehtävänsä suoritettuaan alus palautettiin reserviin, kunnes se sijoitettiin huhtikuussa 1922 poistolistalle. Alus myytiin romutettavaksi 9. huhtikuuta 1923 Cashmorelle Newportiin. ==Lähteet== * ===Viitteet=== Luokka:Arethusa-luokan risteilijät (1913) Luokka:Fairfieldin valmistamat alukset Luokka:Yhdistyneen kuningaskunnan ensimmäisen maailmansodan risteilijät
M/S Emerald Princess

M/S Emerald Princess on Princess Cruisesin vuonna 2007 Italiassa valmistettu Grand-luokan risteilyalus. == Rakentaminen == Alus tilattiin Fincantierin Monfalconen telakalta Italiasta nimellä California Princess. Sen köli laskettiin 7. huhtikuuta 20057seasvessels.com telakkanumerolla 6131 ja alus laskettiin vesille 1. kesäkuuta 2006. Alus luovutettiin 14. maaliskuuta 2007 bermudalle rekisteröidylle Princess Cruises Line Limitedille.faktaomfartyg.se Alus valmistui kuitenkin vasta 30. maaliskuuta. == Liikennöinti == Alus lähti ensimmäiselle risteilylle 11. huhtikuuta 2007 ja se kastettiin 13. toukokuuta Pireuksessa Kreikassa Emerald Princessiksi. Vuonna 2009 laiva sai kritiikkiä Suomessa, koska miehistö ei ollut ilmoittanut ennalta laivalla olleista sikainfluenssa-tapauksista. Ilmoitus tautitapauksista tehtiin vasta, kun alus oli jo laiturissa kiinni. Alus joutui syyniin ja seuraavalla kerralla se joutui odottamaan merellä, kunnes Suomen viranomaiset olivat tutkineet laivan. Aluksella syttyi 25. heinäkuuta 2010 uhkaava tulipalo, joka saatiin sammumaan neljä tuntia myöhemmin. Alus törmäsi 17. toukokuuta 2011 Pietarissa puomiin, jolloin aluksen pelastusvene vaurioitui. == Lähteet == == Aiheesta muualla == *Princess Cruisesin kotisivu Luokka:Risteilyalukset Luokka:Fincantieri
Opteon

Opteon Oy on nykyisin Kaarinan kaupunkiin kuuluvassa Piikkiössä, Tuorlan observatorion alueella toimiva yksi maailman johtavista erikoisoptiikan hiojista. Opteon on hionut muun muassa maailman suurimman ja teknisesti vaativimman avaruuspeilin, avaruuskaukoputki Herschelin pääpeilin. Pääpeilin halkaisija on 3,5 metriä, paino 250 kiloa, paksuus 2,5 millimetriä ja se on valmistettu avaruusteleskoopille ominaisesti kevyestä, mutta kestävästä piikarbidista. Alun perin peilin piti tulla NASAlta, mutta se ei ollut tarpeeksi korkealaatuinen, joten Opteon oli maailman ainoa, joka pystyi peilin hiomaan. == Lähteet == Luokka:Optiikanvalmistajat Luokka:Piikkiö Luokka:Suomalaiset teollisuusyritykset
Honda VTR250

thumb|220px|Honda VTR250 (2009). thumb|220px|Honda VTR250 (2009) toisiovedon puolelta. Honda VTR250 (MC33) on japanilainen Honda Motor Companyn valmistama kattamaton moottoripyörä. VTR250 on ollut Japanin kotimarkkinoilla tuotannossa useita vuosiaMCN: Kawasaki Ninja 250R v Honda VTR250 (Keiichiro Miyazaki, Yasuhar Ota, 22.4.2009) haettu 17.9.2009. Malli uudistettiin 2009 ja esiteltiin Euroopan markkinoilla vuodeksi 2010Motorcycledaily: Revised Honda VTR250 Roadster Announced for Europe (Gabe Ets-Hokin) haettu 16.9.2009. Moottoripyörässä on nestejäähdytetty nelitahtinen 249 cm³ 90° V-twin, jonka kannessa on kaksi nokka-akselia ja neliventtiilikoneisto. Uudistetussa vuoden 2009 mallissa on polttoaineen suihkutus ja kierroslukumittari. Moottoripyörän runko on trellis-tyyppinen.Visordown.com - First look 2009 Honda VTR250 haettu 16.9.2009 VTR250 muistuttaa ulkomuodoltaan erehdyttävästi italialaista Ducati MonsteriaBike: Hondalta uusi VTR (7.4.2009) haettu 16.9.2009. == Tekniset tiedot JBK-MC33 (2009)== Moottori *Moottori: nestejäähdytteinen, 4-tahtinen, 90-asteinen V-twin, neljä venttiiliä *Iskutilavuus: 249 cm³Motorbikes Belgium - Honda VTR 250 1998: technical specifications haettu 16.9.2009 *Isku ja poraus: 60 mm x 44,2 mm *Puristussuhde: 11,0:1 *Teho: 22 kW / 10 500 kierrosta *Vääntö: 22 Nm / 8 500 kierrosta *Polttoainejärjestelmä: suihkutus (PGM-FI) *Vaihteisto: viisi vaihdetta Mitat *Pituus: 2070 mm *Leveys: 725 mm *Korkeus: 1055 mm *Akseliväli: 1405 mm *Istumakorkeus: 775 mm Jarrut, renkaat, jousitus *Jarrut: edessä levy, halkaisija 295 mm; takana levy, halkaisija 220 mm *Jousitus: edessä 41 mm teleskooppi, jousto 117 mm; takana monojousi, jousto 125 mm *Renkaat: edessä 110/70 - 17 M/C; takana 140/70 - 17 M/C *Polttoainesäiliön tilavuus: 12 l *Paino ajovalmiina: 152 kg Lähde (paitsi tarkka iskutilavuus)Brandtin sivut: Honda VTR250 tekniset tiedot haettu 16.9.2009 == Lähteet == == Aiheesta muualla == *Videoita ja muuta esittelymateriaalia *Koeajokuvia Nippon Newsin sivuilla *Hondan viralliset VTR:lle omistetut sivut Vtr250
Pesäpallon SM-sarja 1943

Vuoden 1943 pesäpallon mestaruussarja huipentui Kouvolan ja Haminan kohtaamiseen. Kouvola oli pelannut tappioitta, kun taas Hamina oli hävinnyt yhden pelin. Lisäksi molempia rasitti tasapeli Toijalaa vastaan. Finaalissa Hamina oli selkeästi parempi voittaen 11-2. Vaikka Kouvolan juoksuero oli roimasta tappiosta huolimatta Haminaa parempi, ratkaistiin mestaruus sääntöjen mukaan keskinäisen ottelun perusteella. Näin Haminalle mestaruus, Kouvola sai hopeaa ja Toijalan oli tyytyminen pronssiin. Mestaruus ratkaistiin nyt 21. kerran. Ensimmäinen TUL:n seura Mestaruussarjassa, Työväen Mailapojat ("Tempo"), pelasi mainiosti sijoittuen neljänneksi. Itä-Länsi -ottelukin onnistuttiin parin välivuoden jälkeen pelaamaan 10.10. Seinäjoella. Itä voitti 5-2. == Sotasarja == Joukkue O V T H Juoksut Pts HP KPL ToPV TMP PT RPL SMJ VLK HPL Haminan Palloilijat 8 6 1 1 57-21 13 6-7 7-0 5-4 8-3 Kouvolan Pallonlyöjät 8 6 1 1 67-23 13 2-11 6-0 4-2 12-2 Toijalan Pallo-Veikot 8 5 2 1 64-19 12 2-2 4-4 5-1 3-0 32-0 Työväen Mailapojat 8 5 0 3 38-32 10 6-8 4-2 5-0 9-4 Helsingin Pallo-Toverit 8 3 0 5 40-44 6 3-6 9-4 Riihimäen Pallonlyöjät 8 3 0 5 26-35 6 0-7 1-7 7-3 1-6 0-5 10-0 Seinäjoen Maila-Jussit 8 3 0 5 40-51 6 1-11 0-9 4-6 8-1 Valtion lentokonetehdas 8 2 0 6 47-59 4 5-6 3-1 12-15 18-3 Helsingin Pallonlyöjät 8 1 0 7 27-122 2 3-11 2-21 14-13 Helsingin Pallonlyöjät putosi sarjasta ja tilalle nousivat Tampellan Terä sekä Maasotakoulun joukkue. Jälkimmäinen voitti Helsingin A-sarjan, jossa pelasivat myös helsinkiläiset mestaruussarjajoukkueet. Joukkueessa pelasi useita suursarjapelaajia eri puolelta maata. Se ei ennättänyt esittämään taitojaan vuoden 1944 mestaruussarjassa, sillä pelaajia tarvittiin sotarintamalla. ==Mestarijoukkue== * Olavi Paavola * Kaarlo Reila * Mauri Sorvali * Pauli Vainio * Onni Paavola * Sakari Yrjönen * Hannu Vainio * Elmer Meilahti * Pentti Paavola * Eero Salisma * Mauno Reila * Kalle Haapaniemi * Mauri Mäkelä * Unto Liukkonen * Pentti Karppinen * Pentti Taavitsainen * Eero Vuorio * Pentti Raussi * Jaakko Kangas * Otso Paavola * Teuvo Tilli * Leo Töllikkö * Pentti Hattari * Lauri Toikka * Olli Saressalo * Lartio * Irra? ==Hopeajoukkue== * Ks. http://mrasilainen.com/html_1/1943_KPL.htm ==Ansiomerkit== Palkinto Henkilö PPL:n kultainen ansiomerkki no 3 Kullervo Pellinen ==Lähteet== * http://www.mrasilainen.com/ * http://www.pesis.fi/@Bin/352389/msu1943.txt * http://kotisivukone.fi/files/vessix.kotisivukone.com/Pesis/1943/img_3075.jpg Miesten 1943 Luokka:Vuoden 1943 pesäpallo
Adam Burish

Adam Burish (s. 6. tammikuuta 1983 Madison, Wisconsin, Yhdysvallat) on uransa päättänyt yhdysvaltalainen jääkiekkoilija, pelipaikaltaan laitahyökkääjä. Hän on voittanut urallaan kertaalleen Stanley Cupin Chicago Blackhawksin riveissä. == Ura == Burish pelasi kaudella 2001–2002 USHL-juniorisarjassa Green Bay Gamblersin joukkueessa. Chicago Blackhawks varasi Burishin vuoden 2002 varaustilaisuudessa kierroksella 9, varausvuorolla 282. Kaudet 2002–2006 Burish edusti Wisconsinin yliopiston joukkuetta WCHA-liigassa. Kaudella 2005–2006 hän toimi Wisconsinin kapteenina, kun joukkue voitti NCAA:n mestaruuden. Wisconsin kaatoi finaalissa Boston Collegen Robbie Earlin ja Tom Gilbertin maaleilla 2–1. Burish pelasi ensimmäisen NHL-pelinsä 14. lokakuuta 2006. Hän pelasi ensimmäisellä kaudellaan vain yhdeksän ottelua NHL:ssä ja suurimmaksi osassa seuran farmijoukkueessa AHL:n Norfolk Admirals. Kaudella 2007–2008 Burish edusti jo koko kauden Chicagossa. Hän pelasi NHL:ssä 81 ottelua, joissa teki kahdeksan pistettä. Burish sai kauden aikana 214 jäähyminuuttia, eli eniten Chicagon pelaajista. Kauden jälkeen hän allekirjoitti kahden vuoden jatkosopimuksen Chicagon kanssa. Kausi 2009–2010 alkoi Burishilta huonosti, sillä hänen eturistisiteensä repeytyi harjoitusottelussa Minnesota Wildia vastaan. Polvi jouduttiin leikkaamaan, ja Burish palasi kaukaloon vasta maaliskuun alkupuolella Chicagon pelattua jo 65 runkosarjaottelua. Runkosarjassa Burish pelasi lopulta 13 ottelua ja pudotuspeleissä 17 ottelua, kun Chicago eteni aina Stanley Cupin voittoon. Kesällä 2010 Burish teki kahden vuoden sopimuksen Dallas Starsin kanssa. Toisella kaudellaan Starsissa hän teki piste-ennätyksensä 19 pistettä. San Jose Sharks solmi kesällä 2012 Burishin kanssa nelivuotisen sopimuksen. Burish on edustanut Yhdysvaltojen maajoukkuetta vuoden 2008 maailmanmestaruuskilpailuissa. Burish teki turnauksessa tehopisteet 0+3 seitsemässä ottelussa. == Tilastot == 2001–02 Green Bay Gamblers USHL 61 24 33 57 122 1 0 0 0 0 2002–03 Wisconsinin yliopisto NCAA 19 0 6 6 32 – – – – – 2003–04 Wisconsinin yliopisto NCAA 43 6 13 19 63 – – – – – 2004–05 Wisconsinin yliopisto NCAA 41 13 7 20 41 – – – – – 2005–06 Wisconsinin yliopisto NCAA 40 8 21 29 67 – – – – – 2006–07 Chicago Blackhawks NHL 9 0 0 0 2 – – – – – Norfolk Admirals AHL 64 11 10 21 146 6 1 1 2 4 2007–08 Chicago Blackhawks NHL 81 4 4 8 214 – – – – – MM 7 0 3 3 27 2008–09 Chicago Blackhawks NHL 66 6 3 9 93 17 3 2 5 30 2009–10 Chicago Blackhawks NHL 13 1 3 4 14 15 0 0 0 2 2010–11 Dallas Stars NHL 63 8 6 14 91 – – – – – 2011–12 Dallas Stars NHL 65 6 13 19 76 – – – – – 2012–13 San Jose Sharks NHL 46 1 2 3 25 6 0 0 0 4 2013–14 San Jose Sharks NHL 15 0 0 0 6 – – – – – 2014–15 San Jose Sharks NHL 20 1 2 3 33 – – – – – Worcester Sharks AHL 18 4 3 7 14 – – – – – Chicago Wolves AHL 33 6 6 12 14 – – – – – NHL yhteensä 378 27 33 60 554 38 3 2 5 36 ==Lähteet== * *Adam Burish Jatkoaika.comissa Luokka:Yhdysvaltalaiset jääkiekkoilijat Luokka:Chicago Blackhawksin varaamat pelaajat Luokka:Vuonna 1983 syntyneet Luokka:Elävät henkilöt
Marvelman

Marvelman (tunnettu nimikiistojen takia Yhdysvalloissa myös nimellä Miracleman) on fiktiivinen Isossa-Britanniassa luotu supersankari, jonka loi Mick Anglo L. Miller & Son -kustantamolle. Hahmo luotiin alun perin vastakohdaksi yhdysvaltalaiselle Kapteeni Marvel -hahmolle. Hahmo nousi uuteen loistoon, kun vuonna 1982 käsikirjoittaja Alan Moore kirjoitti siitä oman tulkintansa nimellä Miracleman, koska Marvel-sarjakuvayhtiö katsoi omistavansa Marvel-nimikkeen. Myöhemmin Mooren työtä jatkoi tunnettu Neil Gaiman. 1980-luvun jälkeen Mooren ja Gaimanin kirjoittamat Marvelman-sarjakuvat ovat käyneet harvinaisiksi. Hahmo on joutunut vaihtamaan kustantajaa tiuhaan ja Marvel on käynyt siitä isoja oikeudenkäyntejä. Vuonna 2009 Marvel ilmoitti ostaneensa hahmon oikeudet Mick Anglolta ja myöhemmin julkaisevansa Mooren Marvelman-tarinat uudelleen. Moore oli päätökseen tyytyväinen, koska rahat menevät nyt Anglon perheelle, mutta vaati, ettei hänen nimeään käytettäisi sarjakuvan markkinoinnissa. ==Lähteet== Luokka:Brittiläinen sarjakuva Luokka:Marvel-universumin supersankarit Luokka:Supersankarisarjakuvat Luokka:Sarjakuvalehdet
Pesäpallon SM-sarja 1944

Vuoden 1944 SM-sarjan avaus ajoittui Neuvostoliiton suurhyökkäyksen aikaan ja niinpä sarja keskeytyikin jo muutaman ottelun jälkeen. ==Sotasarja== * 10.6. Riihimäen Pallonlyöjät - Tampellan Terä 17-1 * 10.6. Valtion lentokonetehdas - Haminan Palloilijat 1-1 * 11.6. Seinäjoen Maila-Jussit - Haminan Palloilijat 1-2 * 11.6. Toijalan Pallo-Veikot - Tampellan Terä 4-2 * 17.6. Kouvolan Pallonlyöjät - Toijalan Pallo-Veikot 9-3 * 18.6. Haminan Palloilijat - Toijalan Pallo-Veikot 1-24 Viimeisin ottelu oli lähinnä vitsi Haminan pelaajapulan vuoksi, mutta liitto määräsi sen pelattavaksi, koska peli oli veikkauksen kupongilla. Edellä mainittujen lisäksi sarjaan piti osallistua Maasotakoulun joukkue Helsingistä, Helsingin Pallo-Toverit ja Työväen Mailapojat, niin ikään Helsingistä. Tiettävästi nämä eivät ehtineet pelata ensimmäistäkään peliä. ==Lähteet== * http://mrasilainen.com/sarjat/1944/1944.htm Miesten 1944 Luokka:Vuoden 1944 pesäpallo
Mel Bridgman

Melvin John Bridgman (s. 28. huhtikuuta 1955 Trenton, Ontario, Kanada) on uransa lopettanut kanadalainen jääkiekkoilija, pelipaikaltaan keskushyökkääjä. == Ura == Philadelphia Flyers varasi Bridgmanin vuoden 1975 NHL:n varaustilaisuudessa koko tilaisuuden ensimmäisenä pelaajana. Bridgman pelasi NHL-urallaan 977 runkosarjaottelua tehoilla 252+449=701. Urallaan hän keräsi myös 1625 rangaistusminuuttia. Bridgmanin paras kausi NHL:ssä oli 1981–1982 kun hän teki tehot 33+54=87 vaikka vaihtoi kesken kauden seuraa Philadelphiasta Calgary Flamesiin. Kausina 1979–1981 Bridgman oli Philadelphian kapteeni. == Tilastot == 1974–75 Victoria Cougars WCJHL 66 66 91 157 175 12 12 6 18 34 JMM 5 4 1 5 9 1975–76 Philadelphia Flyers NHL 80 23 27 50 86 16 6 8 14 31 1976–77 Philadelphia Flyers NHL 70 19 38 57 120 7 1 0 1 8 1977–78 Philadelphia Flyers NHL 76 16 32 48 203 12 1 7 8 36 1978–79 Philadelphia Flyers NHL 76 24 35 59 184 8 1 2 3 17 1979–80 Philadelphia Flyers NHL 74 16 31 47 136 19 2 9 11 70 1980–81 Philadelphia Flyers NHL 77 14 37 51 195 12 2 4 6 39 1981–82 Philadelphia Flyers NHL 9 7 5 12 47 – – – – – 1981–82 Calgary Flames NHL 63 26 49 75 94 3 2 0 2 14 1982–83 Calgary Flames NHL 79 19 31 50 103 9 3 4 7 33 1983–84 New Jersey Devils NHL 79 23 38 61 121 – – – – – 1984–85 New Jersey Devils NHL 80 22 39 61 105 – – – – – 1985–86 New Jersey Devils NHL 78 23 40 63 80 – – – – – 1986–87 New Jersey Devils NHL 51 8 31 39 80 – – – – – Detroit Red Wings NHL 13 2 2 4 19 16 5 2 7 28 1987–88 Detroit Red Wings NHL 57 6 11 17 42 16 4 1 5 12 Adirondack Red Wings AHL 2 1 2 3 0 – – – – – 1988–89 Vancouver Canucks NHL 15 4 3 7 10 7 1 2 3 10 17 kautta NHL yhteensä 977 252 449 701 1625 125 28 39 67 298 ==Lähteet== *Mel Bridgman philadelphiaflyers.comissa * * Luokka:Kanadalaiset jääkiekkoilijat Luokka:Philadelphia Flyersin varaamat pelaajat Luokka:Vuonna 1955 syntyneet Luokka:Elävät henkilöt
Juominen

Juominen on nestemäisen aineen nauttimista suun kautta. Ihmisen juodessa juotava neste eli juoma nostetaan tavallisesti mukilla, juomalasilla tai muulla astialla suuhun, minkä jälkeen juoma nielaistaan. Joitakin juomia voidaan nauttia myös pillillä. Luonnonvaraiset eläimet juovat yleensä suoraan vedestä, kotieläimet myös astioista tai karja ja siipikarja myös juomakupeista tai muista juomalaitteista. Juomiin sisältyvän veden saanti on välttämätöntä elämän kannalta. Veden lisäksi on lukuisia eri juomia. Tilaa, jolloin ihmiselle tulee pakollinen tarve saada vettä tai jotain muuta juomaa, kutsutaan janoksi. Nälkä tappaa ihmisen paljon hitaammin kuin jano. Siksi säännöllinen juominen on erittäin tärkeää. Eräät juomat, kuten virvoitusjuomat ja alkoholijuomat, ovat suurina määrinä ja jatkuvasti nautittuina terveydelle vaarallisia. == Juomisen tärkeys == Ihminen on noin 62-prosenttisesti vettä, ja jo muutaman prosentin nestehukka heikentää työkykyä merkittävästi. Kahdenkymmenen prosentin vajaus johtaa kuolemaan. Ilman vettä ei voida tuottaa ruokaa eikä ylläpitää teollisuutta tai energiantuotantoa. Koska vettä poistuu ihmisestä monella tavalla, ihminen tarvitsee elääkseen jatkuvasti merkittäviä määriä vettä.Juo itsellesi hyvä olo mtv3.fi Valtion ravitsemusneuvottelukunnan suositus veden juomiselle on 1–1,5 litraa päivässä.https://www.mtvuutiset.fi/makuja/artikkeli/ravitsemisterapeutti-nain- paljon-vetta-pitaisi-oikeasti-juoda-paivassa/6188936 Ei-tieteellisissä populaareissa artikkeleissa väitetään joskus, että ihmisen pitäisi juoda jopa 3 litraa päivässä. Sen hyödyllisyydestä ei ole mitään näyttöä ja se on luultavasti muoti-ilmiö.https://www.hs.fi/tiede/art-2000005970455.html Liiallinen veden juominen voi olla hengenvaarallista, sillä se voi äärimmäisissä tilanteissa johtaa aivojen turpoamiseen, välttämättömien elintoimintojen päättymiseen ja kuolemaan. ==Lähteet== == Aiheesta muualla == Luokka:Ihmisen toiminta Luokka:Biologia
EastCham Finland

EastCham Finland kauppakamariyhdistys ry on asiantuntija- ja edunvalvontaorganisaatio, joka tuottaa kansainvälistymispalveluita suomalaisille yrityksille Keski-Aasian ja Etelä-Kaukasian markkinoilla sekä Ukrainassa. EastCham neuvoo yrityksiä myös Venäjän talouspakotteisiin ja Venäjän markkinoilta poistumiseen liittyvissä kysymyksissä. EastChamin toimintaan kuuluvat jäsentilaisuudet ja koulutukset, markkinatiedon tuottaminen sekä vienninedistämismatkojen järjestäminen kohdemarkkinoilla osana Team Finland -verkostoa. Osa palveluista on vain jäsenten käytettävissä ja osa avoimia kaikille yrityksille. EastCham Finlandin rahoitus koostuu omasta rahoituksesta, kuten jäsenmaksuista ja palvelumyynnistä, sekä Suomen työ- ja elinkeinoministeriön myöntämästä rahoituksesta. EastChamin kohdemarkkinoita ovat: * Armenia * Azerbaidžan * Georgia * Kazakstan * Ukraina * Uzbekistan Venäjä listasi kauppakamariyhdistyksen ei-toivottujen listalle syyskuussa 2023. ==Historia== EastCham Finland on perustettu 3. syyskuuta 1946. Yhdistys toimi vuosina 1946-1992 nimellä Suomalais-neuvostoliittolainen kauppakamari ja vuosina 1992-2022 Suomalais-Venäläinen kauppakamari. Venäjän hyökkäys Ukrainaan helmikuussa 2022 johti laajoihin talouspakotteisiin ja ulkomaisten yritysten poistumiseen Venäjän markkinoilta. Venäjän-kaupan romahdus loi tarpeen etsiä suomalaisille yrityksille Venäjän korvaavia markkinoita. Jäsenkokous päätti syyskuussa 2022 yhdistyksen nimen ja sääntöjen muuttamisesta vastaamaan uutta toiminta-aluetta. == Lähteet == == Aiheesta muualla == * EastCham Finlandin verkkosivut Luokka:Suomalaiset yrittäjäjärjestöt Luokka:Kansainvälinen kauppa Luokka:Elinkeinoelämän järjestöt
Eki Vainikka

Eki Vainikka (s. 1987 Lahti) on suomalainen BMX-pyöräilijä, joka on tunnettu myös ulkomailla. Eki Vainikka aloitti 16-vuotiaana maastopyöräilyllä ja siirtyi myöhemmin bmx-pyöräilyyn. Vainikka tekee 2WBMX teamin kanssa ainoina Suomessa BMX-hyppynäytöksiä. Vainikka on kutsuttu lukuisia kertoja ajamaan kovatasoiseen kansainväliseen bmx-kilpailuun Simpel Sessioniin. Vuonna 2009 hän sijoittui Kölnissä järjestyissä MM-kilpailujen Master minirampissa 9:nnelle sijalle. Vainikka voitti ensimmäisen Suomen Mestaruuden vuonna 2010. == Aiheesta muualla == *Signature bmx verkkokauppa *UnitedBikeCo pyörävalmistajan sivut *Bmx näytöksiä Suomessa *Eki Vainikan kotisivut Luokka:Suomalaiset pyöräilijät Luokka:Vuonna 1987 syntyneet Luokka:Elävät henkilöt
Baltazar

Baltazar María de Morais Júnior eli Baltazar (s. 17. heinäkuuta 1959 Goiana, Pernambucon osavaltio, Brasilia) on entinen brasilialainen jalkapalloilija. Hän oli pelipaikaltaan hyökkääjä ja pelasi urallaan Brasilian, Espanjan, Portugalin, Ranskan ja Japanin pääsarjoissa. Baltazarin ensimmäinen pääsarjaseura hänen kotimaassaan oli Grêmio, jonka riveissä hän voitti ensimmäisen Brasilian mestaruutensa vuonna 1981. Toisen mestaruutensa Baltazar voitti kahta vuotta myöhemmin edustaessaan Flamengoa. Ennen siirtymistään Euroopan kentille hän pelasi myös kahdessa muussa brasilialaisessa suurseurassa Palmeirasissa ja Botafogossa. Vuonna 1985 Baltazar siirtyi Espanjan toiseksi korkeimmalla sarjatasolla pelaavaan Celta Vigoon. Baltazarin toisella Espanjan kaudella Celta teki nousun ylimmälle sarjaportaalle ja brasilialainen kruunattiin kakkosliigan maalikuninkaaksi 34 tehdyllä maalilla. Menestys herätti myös suurseurojen kiinnostuksen ja kesällä 1988 jo kolmissakymmenissä oleva hyökkääjä siirtyi Atlético Madridiin. Kaudella 1988–1989 Baltazar voitti liigan maalikuninkuuden 35 maalilla ja näin hänestä tuli myös liigan historian kolmanneksi eniten maaleja yhden kauden aikana viimeistellyt pelaaja. Vain Espanjan kaikkien aikojen paras maalintekijä Zarra (1950–1951) ja molempia Madridin suurseuroja edustanut meksikolaishyökkääjä Hugo Sanchez (1989–1990) ovat kyenneet ohittamaan Baltazarin maalimäärän molempien yltäessä kerran urallaan 38 maaliin. Syksyllä 1990 Atléticon hankittua saksalaistähti Bernd Schusterin seuran ulkomaalaispelaajien kiintiö oli täyttymässä ja Baltazar katsoi parhaaksi etsiä peliaikaa muualta. Hän pelasi kaudella 1990–1991 Portossa ja voitti siellä nimiinsä Portugalin cupin. Ennen lopettamispäätöstään vuonna 1996 Baltazar ehti pelata vielä Ranskassa, Japanissa sekä kotimaassaan Brasiliassa. Baltazar on pelannut seitsemän ottelua Brasilian A-maajoukkueessa. Hänen paras saavutuksensa on vuonna 1989 voitettu Copa America, jossa hän pelasi seuraavan vuosikymmenen tähtipelaajien Bebeton ja Romárion rinnalla. Baltazarin uran murheellisimpiin tapauksiin kuului joulukuussa 1986 Celtan ja Málagan välisessä ottelussa tapahtunut raju yhteentörmäys Málagan maalivahdin José Antonio Gallardon kanssa, mikä johti Gallardon kuolemaan. Tahattomasti päähän osunut potku aiheutti Gallardolle aivoverenvuodon ja tämä menehtyi oltuaan lopulta kahdeksan päivää koomassa.Muere Gallardo después de ocho días en coma El Pais (luettu 17. syyskuuta 2009) Seuraava kuolemantapaus Espanjan liigakentillä sattui vasta runsaan 20 vuoden kuluttua kun Sevillan Antonio Puerta menehtyi kesken pelin yllättäneen sairauskohtauksen seurauksena. == Lähteet == == Aiheesta muualla == * Qué fue de... Baltazar Baltazar Baltazar Baltazar
Herkko Kivekäs

Herkko Johannes Kivekäs (23. lokakuuta 1910 Maaninka – 29. lokakuuta 2010 Vantaa) oli suomalainen rovasti, virsirunoilija ja uskonnollinen kirjailija. Kivekkään vanhemmat olivat rovasti Toivo Manasse Kivekäs ja Alma Josefina Kaukovuori (ent. Nyberg). Rovasti ja kirjailija Mikko Kivekäs oli Herkko Kivekkään nuorempi veli. Herkko Kivekäs pääsi ylioppilaaksi Lappeenrannan yhteislyseosta 1931 ja suoritti teologian erotutkinnon Helsingin yliopistossa 1935. Kivekäs toimi Lappeenrannan seurakunnassa ensin kappalaisena ja sitten kirkkoherrana 1946–1976. Hän vastasi Siionin virsien uudistamisesta 1971 yhdessä Jaakko Haavion kanssa. Kivekäs on kirjoittanut sanat Siionin virsien lähetysvirteen 206 "Pyhään nimeen Herran" ja Suomen evankelis-luterilaisen kirkon virsikirjan virteen 530 "Herrani, minut tänne loit". Kivekkään kirjalliseen tuotantoon kuuluu muistelmateoksia, pakinakokoelmia ja runokokoelma. Kivekäs kuoli vain kuusi päivää sen jälkeen kun oli täyttänyt 100 vuotta. == Teoksia == * * * * * * * * == Lähteet == * * Pohjoissavolaisen kaunokirjallisuuden bibliografia: Herkko Kivekäs * Evl.fi: Taustakuvaus virrestä 530 ==Aiheesta muualla== * Herkko Kivekkään muistokirjoitus Helsingin Sanomissa Luokka:Suomen_evankelis-luterilaisen_kirkon_papit Luokka:Suomalaiset kirjailijat Luokka:Yli satavuotiaiksi eläneet suomalaiset Luokka:Vuonna 1910 syntyneet Luokka:Vuonna 2010 kuolleet